recursal/SuperWikiNEXT-32B huggingface dataset:
**केंद्रीय विद्यालय नं २, नौसेना बाग, विशखापट्टणम** एक सह-शैक्षिक विद्यालय है जो केंद्रीय विद्यालय संगठन द्वारा प्रशासित व प्रबंधित किया जाता है। यह शिक्षालय विशाखापट्टणम शहर के दक्षिणी छोर पर स्थित है। विद्यालय डॉलफिन हिल्स् की तलहटी पर बसा है। विद्यालय में पूर्णतः अनुरक्षित तीन अभिकलक प्रयोशालाएँ (कंप्यूटर लैब) हैं। यह एक सी.बी.एस.ई.-सम्बद्ध विद्यालय है। यह नौसैनिक परिक्षेत्र के अंदर तीन केंद्रीय विद्यालयों और एक नेवी चिल्ड्रन स्कूल में से एक है। बाक़ी तीन हैं - के.वी १, नौसेना बाग; के.वी मल्कापुरम तथा एन सी एस, एन एस बी, विशाखापट्टनम।

बिल्डिंग प्रारूप
----------------

विद्यालय एक क़ाफी विस्तृत क्षेत्र में फैला हुआ है, इसकी इमारत आयताकार है जो कि दो-मंज़िला है। विद्यालय के पास विशाल तृणहीन क्रीड़ांगन है जहाँ प्रत्येक क्रीड़ा-संबंधी गतिविधियाँ की जाती हैं। यह विद्यालय मुख्य नगर के कर्कश-कोलाहल और शोर-ग़ुल से दूर एक निर्मल व अत्यंत शांत माहौल में स्तिथ है। मुख्य भवन के मध्य एक फ़र्शीला अहाता है। एक मंच, उस अहाते के बीच में, *प्राथमिक*  एवं *कनिष्ठ व उच्चतम माध्यमिक*विभागों को अलग करता है।

### प्रयोगशालाएँ

विद्यालय के पास ३ अभिकलक प्रयोगशालाएँ हैं। उनमें से एक प्रयोगशाला केवल प्राथमिक विभाग को समर्पित है (१ - ५वीं कक्षाएँ)। दूसरी प्रयोशाला कनिष्ठ व उच्चतम माध्यमिक विभागों को समर्पित है।

यह भी देखें
-----------

* केंद्रीय विद्यालयों की सूची

सन्दर्भ
-------

1. ↑   address
2. ↑

* यह पृष्ठ इस विद्यालय के एक छात्र, खुशवंत सिंह ने बनाया है।

बाहरी कड़ियाँ
-------------

* केंद्रीय विद्यालय संगठन
सन् १२०० में कारा-ख़ितान ख़ानत (हरे रंग में)
**कारा-ख़ितान ख़ानत** (मंगोल: Хар Хятан, ख़ार ख़ितान; चीनी: 西遼, शी लियाओ; अंग्रेजी: Kara-Khitan Khanate), जिसे **पश्चिमी लियाओ साम्राज्य** भी कहा जाता है, मध्य एशिया में स्थित ख़ितानी लोगों का एक साम्राज्य था जो सन् ११२४ ईसवी से १२१८ ईसवी तक चला। ख़ितानियों का लियाओ राजवंश उत्तरी चीन पर राज करा करता था लेकिन जुरचेन लोगों के आक्रमण से वे पश्चिम की ओर चले गए और वहाँ लियाओ राजघराने के वंशज येलू दाशी (耶律達實, Yelü Dashi) ने कारा-ख़ितान नाम की ख़ानत शुरू करी। इसकी राजधानी आधुनिक किर्गिज़स्तान में स्थित बलासागुन शहर (Balasagun, بلاساغون‎) था। जब तक यह साम्राज्य चला इसे मध्य एशिया के सबसे शक्तिशाली राज्यों में से एक माना जाता रहा। कारा-ख़ितान पर १२११ में नायमन लोगों के नेता कुचलुग ख़ान ने धोखे से क़ब्ज़ा कर लिया। चंद साल बाद १२१८ में मंगोल साम्राज्य ने यहाँ आक्रमण किया और इस साम्राज्य को हमेशा के लिए नष्ट कर दिया।

इन्हें भी देखें
---------------

* ख़ितानी लोग
* नायमन लोग
* जुरचेन लोग
* ख़ानत
* लियाओ राजवंश

सन्दर्भ
-------

1. ↑  Encyclopedia of the peoples of Asia and Oceania Archived 2013-05-28 at the Wayback Machine, Barbara A. West, Infobase Publishing, 2009, ISBN 978-0-8160-7109-8, *... From there Yelu Dashi and his army, taking the name Kara Khitai, continued southwest into Central Asia. In 1130 these Kara Khitai defeated a joint Seljuk Turk–Karakhanid (Karluks) army on the steppes near Samarkand to establish themselves as one of the strongest kingdoms in Central Asia ...*
2. ↑  Empires of the Silk Road: A History of Central Eurasia from the Bronze Age to the Present Archived 2014-01-19 at the Wayback Machine, Christopher I. Beckwith, Princeton University Press, 2011, ISBN 978-0-691-15034-5, *... Chinggis sent his general Jebe to the west after Küčlüg. Jebe defeated the Kara Khitai forces sent against him ...*
केओआई ९६१ के ग्रहीय मंडल का एक काल्पनिक चित्रण
केओआई ९६१ और उसके तीन ग्रहों के आकारों की तुलना हमारे सौर मंडल के बृहस्पति ग्रह और उसके चार सबसे बड़े चंद्रमाओं से
**के॰ओ॰आई॰ ९६१** (अंग्रेज़ी: KOI-961) एक लाल बौना तारा है जिस पर कॅप्लर अंतरिक्ष यान द्वारा खगोलशास्त्री अध्ययन कर रहें हैं। आकाश में यह हंस तारामंडल के क्षेत्र में पड़ता है और पृथ्वी से लगभग १३० प्रकाश वर्ष की दूरी पर स्थित है।

विवरण और ग्रहीय मंडल
--------------------

यह एक M4V श्रेणी का तारा है और इसके इर्द-गिर्द तीन पृथ्वी से छोटे ग़ैर-सौरीय ग्रह परिक्रमा करते हुए पाए गए हैं। यह तारा स्वयं भी बहुत छोटा है और इसका व्यास (डायामीटर) हमारे सूरज के व्यास का एक-छठा है और बृहस्पति ग्रह से केवल ७०% ज़्यादा है। इसके तीन ज्ञात ग्रह पृथ्वी के अकार के केवल ०.५७ से ०.७८ गुना हैं। इतने छोटे तारे की परिक्रमा करने के बावजूद इनका तापमान बहुत ऊँचा है क्योंकि इनकी कक्षाएँ (ऑरबिट) तारे के बहुत पास हैं। यह अपने तारे की एक पूरी परिक्रमा केवल आधे दिन से दो दिनों में पूरी कर लेते हैं और इनका सतही तापमान २०० से ५०० डिग्री सेंटीग्रेड है। इस ऊँचे तापमान की वजह इन ग्रहों पर पानी अपनी द्रव्य अवस्था में नहीं रह सकता और इन ग्रहों को वासयोग्य क्षेत्र से बाहर माना जाता है। जनवरी २०११ तक मिले लगभग ७०० ग़ैर-सौरीय ग्रहों में यह सबसे छोटे थे। इस तारे और उसके ग्रहों के छोटे अकार को देखकर अख़बारों में इसे एक 'सूक्ष्म सौर मंडल' बुलाया जा रहा था।

इन्हें भी देखें
---------------

* लाल बौना
* ग़ैर-सौरीय ग्रह
* गैस दानव

सन्दर्भ
-------

1. ↑  Discovery of the smallest exoplanets: The Barnard's star connection Archived 2016-03-05 at the Wayback Machine, Science Codex, 11 जनवरी 2012
2. ↑  Mars-sized planet orbits red dwarf star Archived 2012-01-14 at the Wayback Machine, Emily Baldwin, Astronomy Now, 11 जनवरी 2012, *... The planets were detected by the Kepler spacecraft around a 130 light year distant red dwarf star known as KOI-961 ... just 0.57 to 0.78 times the size of Earth ... orbiting their star in just half an Earth day to two days they are far from habitable; surface temperatures ranging from 200 to 500 degrees ...*
3. ↑  A miniature solar system Archived 2012-01-28 at the Wayback Machine, Karl Tate, 11 जनवरी 2011
**केंद्रीय वैज्ञानिक उपकरण संगठन** (सीएसआइओ), वैज्ञानिक तथा औद्योगिक अनुसंधान परिषद् (सीएसआइआर), नई दिल्ली के अधीन कार्यरत एक राष्ट्रीय अनुसंधान प्रयोगशाला है। सीएसआइओ, वैज्ञानिक एवं औद्योगिक उपकरणों के अनुसंधान, परिकल्पना तथा विकास में कार्यरत एक प्रमुख राष्ट्रीय प्रयोगशाला है। चण्डीगढ़ के सैक्टर 30 में स्थित सीएसआइओ लगभग 120 एकड़ के क्षेत्रफल में फैला है। सीएसआइओ परिसर में कार्यालय भवन, अनुसंधान एवं विकास प्रयोगशालाएं, इण्डो-स्विस प्रशिक्षण केन्द्र इत्यादि तथा एक आवासीय कालोनी है।

सीएसआइओ की स्थापना योजना आयोग द्वारा स्थापित एक समिति की सिफारिशों पर 30 अक्तूबर, 1959 में की गई। प्रारंभ में इसका कार्यालय नई दिल्ली में सीएसआइआर भवन में था, जो वर्ष 1962 में चण्डीगढ़ में स्थानांतरित हुआ। कर्मशालाओं सहित चार मंजिला भवन का उद्घाटन दिसंबर, 1967 में भारत के तत्कालीन राष्ट्रपति डॉ. जाकिर हुसैन के कर-कमलों से हुआ। अनुसंधान एवं विकास प्रभागों, पुस्तकालय इत्यादि के लिए चार मंजिला एक अन्य खंड वर्ष 1976 में तैयार किया गया।

संस्थान को प्रौद्योगिकी के क्षेत्र में चुनौतीपूर्ण एवं नवीन क्षेत्रों की विकास परियोजनाओं पर कार्य करने के अनुकूल बनाने के लिए 80 के दशक के दौरान प्रयोगषाला भवनों एवं मूल ढांचा सुविधाओं का आधुनिकीकरण किया गया। सीएसआइओ के पृथक्‌ प्रशासनिक खंड का उद्घाटन सितंबर, 1994 में सीएसआइआर के तत्कालीन महानिदेशक प्रो. एस. के. जोशी ने किया।

समुचित रूप से प्रशिक्षित उपकरण प्रौद्योगिकीविदों की निरंतर बढ़ रही मांग को पूरा करने के लिए सीएसआइओ में स्विस फाउंडेशन फॉर टैक्नीकल असिस्टेंस, स्विट्जरलैंड के सहयोग से इण्डो-स्विस प्रशिक्षण केन्द्र की स्थापना की गई। इसका उद्घाटन भारत के तत्कालीन प्रधानमंत्री पं. जवाहर लाल नेहरू ने दिसंबर, 1963 में किया।

बाहरी कड़ियाँ
-------------

* केंद्रीय वैज्ञानिक उपकरण संगठन **का जालघर**
**केन्द्रीय भण्डारण निगम** (Central Warehousing Corporation) भारत कि स्थापना कृषि ूउपज अधिनियम 1956 के अंतर्गत वैधानिक संस्था के ृरूप ँम 2 March 1957 को 

```
की प्रमुख भण्डारण एजेन्सी तथा भारत में सार्वजनिक वेअरहाउस चलाने वाली सबसे बडी संस्था है जो कृषि क्षेत्र सहित विभिन्न प्रकार के ग्राहकों को भण्डारण के क्षेत्र में लॉजिस्टिक सेवाएं प्रदान करती है। केन्द्रीय भण्डारण निगम देश में विभिन्न स्थानों पर 11.5 मिलियन टन भण्डारण क्षमता के 465 वेअरहाउस चला रहा है जिनमें कृषि उत्पादों से लेकर अत्यन्त परिष्कृत औद्योगिक उत्पादों के लिए भण्डारण सेवाएं उपलब्ध कराई जाती है। इसकी स्थापना सन् १९५७ में हुई थी।
```

केन्द्रीय भण्डारण निगम की वेअरहाउसिंग गतिविधियों में खाद्यान्न वेअरहाउस, औद्योगिक वेअरहाउस, कस्टम बांडेड वेअरहाउस, कन्टेनर फ्रेट स्टेशन, अन्तर्देशीय क्लीअरेंस डिपो तथा एअर कार्गो कॉम्पलैक्स शामिल हैं। भण्डारण एवं रख-रखाव के अलावा केन्द्रीय भण्डारण निगम क्लीअरिंग एवं फारवर्डिंग, हैंडलिंग एवं ट्रांसपोर्ट, अधिप्राप्ति एवं वितरण, कीटनाशन सेवाएं, प्रधूमन सेवाएं एवं अन्य अनुषंगी सेवाएं प्रदान करता है। केन्द्रीय भण्डारण निगम परामर्शदात्री सेवाएं, तथा विभिन्न एजेन्सियों को वेअरहाउसिंग अवसंरचना निर्माण के लिए प्रशिक्षण भी उपलब्ध कराता है।

इन्हें भी देखें
---------------

* मालगोदाम (या, भांडागार)

बाहरी कड़ियाँ
-------------

* केंद्रीय भंडारण निगम का जालघर
* भण्डारण शब्दावली (केन्द्रीय भण्डारण निगम)
**कॉम्पटन-मिलर मेडल** ऑस्ट्रेलिया और इंग्लैंड के बीच क्रिकेट मैचों की व्यक्तिगत एशेज श्रृंखला में मैन ऑफ द सीरीज के लिए एक पुरस्कार है।

इस पुरस्कार का उद्घाटन 2005 में हुआ था और इसका नाम दो महान क्रिकेटरों के नाम पर रखा गया है: इंग्लैंड के बल्लेबाज डेनिस कॉम्पटन और ऑस्ट्रेलिया के ऑलराउंडर कीथ मिलर। इंग्लैंड और वेल्स क्रिकेट बोर्ड (ईसीबी) के मुख्य कार्यकारी डेविड कोलियर के अनुसार, "डेनिस कॉम्पटन को युद्ध के बाद एक मैटिनी मूर्ति की स्थिति मिली थी - जीवन के प्यार और पूर्ण जीवन जीने के प्यार के साथ। यह एक ऐसा रवैया था जिसे उन्होंने कीथ मिलर के साथ साझा किया और वे न केवल महान प्रतिद्वंद्वी बन गए बल्कि महान मित्र भी बन गए।"

2005 की एशेज श्रृंखला में पहले टेस्ट से ठीक पहले नए पदक की घोषणा की गई, जिसमें मिलर की विधवा मैरी चालमैन और कॉम्पटन के बेटे रिचर्ड ने पुरस्कार के खिताब में सम्मानित दो पुरुषों का प्रतिनिधित्व किया। श्रृंखला के दो कप्तान माइकल वॉन और रिकी पोंटिंग भी मौजूद थे।

सन्दर्भ
-------

1. ↑  "New award for Ashes player of the series". *ESPNcricinfo*. अभिगमन तिथि 15 September 2019.
2. ↑  "Ashes' best player to receive Compton-Miller medal". *ABC News* (अंग्रेज़ी में). 21 July 2005. अभिगमन तिथि 12 April 2020.
**कुलपहाड़** भारत के उत्तर प्रदेश राज्य के महोबा ज़िले में स्थित एक नगर है। यह बुन्देलखण्ड मे स्थित है। यह कुलपहाड़ रियासत की राजधानी थी। इस शहर मे चन्देलो ने अनेक मन्दिरो एवं जलाशयों का निर्माण करवाया था। कुलपहाड़ भी एक प्राचीन ऐतिहासिक स्थल है तथा यहाँ भी एक प्राचीन किला है, जिसे कुलपहाड़ का किला के नाम से जाना जाता है।

विवरण
-----

कुलपहाड़ बुन्देलखण्ड क्षेत्र का एक एतिहासिक नगर है। ११ फरवरी १९९५ से पूर्व यह जनपद हमीरपुर का हिस्सा था। कुलपहाड़ उत्तर प्रदेश का विशालतम उपजनपद है। कुलपहाड़ खजुराहो एवम अन्य एतिहासिक नगरों चरखारी, महोबा, झांसी, कालिंजर, ओरछा, अजयगढ़ से अपनी नजदीकी के कारण जाना जाता है। इस शहर में चंदेल कालीन मानव निर्मित कई मंदिर, भवन एवं जलाशय हैं।

नामोत्पत्ति
-----------

शहर के नामकरण के विषय में इतिहासकारों की विभिन्न धारणाएँ हैं। इम्पीरिअल गेज़ेटीयर ऑफ़ प्रोविंस आगरा एंड अवध १९०९ के अनुसार कुल्हुआ और पहाड़िया नाम के दो ग्राम हुआ करते थे जो कालांतर में जुड़कर कुलपहाड़ नगर बन गए।

इन्हें भी देखें
---------------

* महोबा ज़िला

सन्दर्भ
-------

1. ↑  "Uttar Pradesh in Statistics," Kripa Shankar, APH Publishing, 1987, ISBN 9788170240716
2. ↑  "Political Process in Uttar Pradesh: Identity, Economic Reforms, and Governance Archived 2017-04-23 at the Wayback Machine," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975
कुलधर चालिहा (1887 - 1963) एक स्वतंत्रता सेनानी और भारतीय राष्ट्रीय कांग्रेस से असम के प्रमुख नेता थे। जो भारत की संविधान सभा के सदस्य चुने गए थे। चालीहा असम राज्य से 1934 के ब्रिटिश भारतीय संसदीय चुनाव में (केन्द्रीय विधानसभा) के सदस्यों में से एक थे।

### जीवन परिचय

कुलधर चालिहा का जन्म 20 सितंबर 1887 को असम के ज़िला शिवसागर में हुआ था। 1908 में उन्होंने कोलकाता विश्वविद्यालय से क़ानून की शिक्षा प्राप्त की और वकालत करने लगे। परन्तु 1921 में गांधीजी द्वारा असहयोग आन्दोलन आरम्भ करते ही उन्होंने वकालत त्याग दी और आन्दोलन में कूद पड़े।

  

एक वर्ष की सज़ा पूरी करने के बाद जेल से छूटने पर वे असम प्रदेश कांग्रेस कमेटी के प्रथम अध्यक्ष चुने गए। 1923 में असम लेजिस्लेटिव कौंसिल के सदस्य निर्वाचित हुए थे, पर बाद में कांग्रेस के निश्चयानुसार उन्होंने इस सदस्यता को त्याग दिया। 1925 में चालिहा अफीम निषेध समिति के अध्यक्ष बने और उन्होंने यूरोप जाकर इस विषय में राष्ट्र संघ में भी एक प्रतिवेदन प्रस्तुत किया। 1934 में कुलाधर चालिहा निर्विरोध भारतीय ब्रिटिश संसद (केन्द्रीय असेम्बली) के सदस्य बने और 1946 में उनका संविधान सभा के लिए भी निर्वाचन हुए।

वे (5 मार्च 1952 से 7 जून 1957) तक असम विधानसभा के स्पीकर चुने गए। वह जाति-पाति और अस्पृश्यता के प्रबल विरोधी थे। शिक्षा के प्रसार और महिलाओं को समान अवसर देने का उन्होंने सदा समर्थन किया। योग्य संसदविद के रूप में उनकी ख्याति थी। 19 जनवरी 1963 ई. में चालिहा का देहान्त हो गया।
भारत सरकार द्वारा 1988 में उनकी स्मृति में डाक टिकट जारी किया गया है।
**कॉमनवेल्थ** (Commonwealth) ब्रिटेन के इतिहास में उन राजनैतिक इकाईयों को कहा जाता था जो राजाओं-सम्राटों की बजाय साधारण नागरिकों के सर्वहित के नाम पर स्थापित हुई हो। इसमें अंग्रेज़ी गृहयुद्ध के बाद 1649–53 और 1659–60 काल में ऑलिवर क्रॉमवेल और उसके पुत्र व उत्तराधिकारी के नेतृत्व में स्थापित "इंगलैंड का कॉमनवेल्थ" भी एक उदाहरण था। आधुनिक काल में यह "गणतंत्र" के बराबर माना जाता है। वर्तमान में तीन देशों के औपचारिक नाम में यह शब्द पाया जाता है: ऑस्ट्रेलिया कॉमनवेल्थ, बाहामास कॉमनवेल्थ और दोमिनिका कॉमनवेल्थ। कुछ अंग्रेज़ीभाषी देशों के राज्यों के सरकारी नामों में भी यह शब्द मिलता है, मसलन संयुक्त राज्य अमेरिका के पेनसिलवेनिया राज्य का औपचारिक नाम "पेनसिलवेनिया का कॉमनवेल्थ" (Commonwealth of Pennsylvania) है।

राष्ट्रकुल
----------

मुख्य लेख: राष्ट्रकुल
२०वीं शताब्दी में ब्रिटेन के कई भूतपूर्व उपनिवेशों को लेकर एक अंतर्राष्ट्रीय संगठन बनाया गया, जिसका अंग्रेज़ी नाम "ब्रिटिश कॉमनवेल्थ" था लेकिन अब "राष्ट्रों का कॉमनवेल्थ" (Commonwealth of Nations) कहलाता है। हिन्दी में इसे राष्ट्रमण्डल या राष्ट्रकुल कहा जाता है।

इन्हें भी देखें
---------------

* सर्वहित
* गणतंत्र

सन्दर्भ
-------

1. ↑  "The Kingdom of England the Best Commonwealth. A Discourse Concerning Obedience to Kingly Government, Etc," J. H. for M. Keinton, 1660
2. ↑  "Commonwealth: The Other Road to Democracy-- the Swiss Model of Democratic Self-government," Daniel Judah Elazar, Lexington Books, 2001, ISBN 0739102362
भारत में कॉपीराइट अधिकारों की रक्षा के लिए १९५७ में निर्मित विधेयक।

भारतीय कॉपीराइट अधिनियम 1957 का उद्देश्य बाणिज्यिकरण को बढ़ाबा देना नहीं बल्कि लेखकों, प्रकाशकों तथा उपभोक्ताओं सभी के हितों में उचित संतुलन स्थापित करना था। कंप्यूटर, इंटरनेट आदि तकनीकी साधनों के इस दौर में लेखकों और प्रकाशकों के अधिकारों की सुरक्षा के लिए इसमें संशोधन के लिए भारत सरकार ने कॉपीराइट अधिकार संशोधन पत्र 2010 लाने का निर्णय लिया।

भारत में अब तक सात बार संशोधित हो चुका हैं।(1957,1983,1984,1992,1994,2010और 2012)

धारा 51 के अनुसार इसकी अनुमति लेना आवश्यक है। बिना शर्तों के उल्लंघन माना जाएगा लेकिन कॉपीराइट स्वामी के पास प्रति के राईट भी होने चाहिए। न्यूज़पेपर पर यह अधिनियम लागू नही होगा

संदर्भ सूची
-----------

| * दे
* वा
* सं
भारतीय संविधान के प्रमुख अधिनियम |
| --- |
| आतंकवाद निरोधी अधिनियम, २००२ •  अनुसूचित जाति एवं जनजाति (अत्याचार निवारण) अधिनियम, 1989 •  आतंकवादी तथा विघटनकारी क्रियाकलाप (निवारण) अधिनियम, १९८७ •  औषधि और प्रसाधन सामग्री अधिनियम, १९४० •  दहेज प्रतिबंध अधिनियम, १९६१ •  पुलिस अधिनियम, १८६१ •  मोटरयान अधिनियम, १९८८ •  विदेशी मुद्रा विनियम अधिनियम, १९७३ •  विदेशी विनियम प्रबंदन अधिनियम, १९९९ •  संशोधित उपभोक्ता संरक्षण अधिनियम, २००२ •  सूचना का अधिकार अधिनियम, 2005 •  हिन्दू उत्तराधिकार अधिनियम, १९५६  •  हिन्दू उत्तराधिकार (संशोधन) अधिनियम, २००५ | Flag of India |

भारतभारत यह भारतीय संविधान-सम्बन्धित लेख अपनी प्रारम्भिक अवस्था में है, यानि कि एक आधार है।   
आप इसे बढाकर विकिपीडिया की मदद कर सकते है।
**कुल शरीफ मस्जिद** (तातार:Кол Шәриф мәчете) (रूसी:Мечеть Кул-Шариф) रूस देश के शहर काज़ान में स्थित है। महान मध्ययुगीन मस्जिदों में से एक है । जो 16 वीं शताब्दी की मशहुर मस्जिद है, कुल शरीफ मस्जिद में दो मंजिलें हैं। एक मंजिल नमाज के लिए और दूसरी मंजिल इस्लामी संग्रहालय को आवंटित की ग़ई है। इसके निर्माण के समय प्रतिष्ठित था। रूस में सबसे बड़ी मस्जिदों में से एक है और यूरोप में इस्तानबुल के बाहर।

कुल शरीफ मस्जिद
मस्जिद का निर्माण 1996 में 16 वीं शताब्दी के मध्य वोल्गा क्षेत्र के धार्मिक शिक्षा और विकास के केंद्र, कज़ान खानटे की राजधानी की पौराणिक बहु-मीनार मस्जिद के पुनर्निर्माण के रूप में शुरू हुआ। इवान द टेरिबल द्वारा कज़ान के तूफान के दौरान अक्टूबर 1552 में ऐतिहासिक मस्जिद को ध्वस्त कर दिया गया था। पुनर्निर्माण मस्जिद का नाम सैय्यद कुल शरीफ के अंतिम इमाम के नाम पर रखा गया है, जो कज़ान रक्षा के नेताओं में से एक है।

मस्जिद कज़ान क्रेमलिन के पश्चिमी भाग में, अपने स्वयं के वर्ग-यार्ड के केंद्र में स्थित है। मस्जिद परिसर मुख्य बहुमंजिला इमारत की एक संरचना है, जिसमें दो आधे मंडप हैं, जो एक ही शैली में निष्पादित किए गए हैं और एक अलग दो मंजिला प्रशासनिक-आर्थिक-अग्नि मंडप है। शहर के निर्माण को महत्व देने और शहर को देखने वाले क्रेमलिन के पैनोरमा को समृद्ध बनाने के लिए मस्जिद के परिसर और क्षेत्र को स्थानिक रूप से पर्यावरण (क्रेमलिन के पूर्व-पश्चिमी मुखौटे की दीवार और क्रेमलिन की दक्षिणी-पश्चिमी दीवार) से जोड़ा गया है।

मस्जिद का इंटीरियर डेढ़ हजार लोगों के लिए डिज़ाइन किया गया है और इसके सामने वाले वर्ग में एक और दस हजार को समायोजित कर सकता है।

इतिहास
------

मूल रूप से, मस्जिद का निर्माण 16 वीं शताब्दी में कज़ान क्रेमलिन में हुआ था। इसका नाम कुल शरीफ के नाम पर रखा गया, जो एक धार्मिक विद्वान थे जिन्होंने वहां सेवा की थी। 1552 में रूसी सेनाओं से कज़ान का बचाव करते हुए कुल शरीफ अपने कई छात्रों के साथ मर गये थे। ऐसा माना जाता है कि इस इमारत में मीनारें हैं, दोनों कपोल और तंबू के रूप में हैं। इसका डिजाइन वोल्गा बुल्गारिया के लिए पारंपरिक था, हालांकि शुरुआती पुनर्जागरण और उस्मानिया वास्तुकला के तत्वों का भी इस्तेमाल किया गया है। 1552 में, कज़ान की घेराबंदी के दौरान इसे इवान द टेरिबल ने नष्ट कर दिया था। 

मस्जिद मोज़ाइक, आभूषण, सुलेख और अन्य के माध्यम से कई विवरण प्रदर्शित करती है।
सऊदी अरब, और संयुक्त अरब अमीरात जैसे देशों ने कुल शरीफ मस्जिद के पुनर्निर्माण के लिए स्थापित कोष में कई देशों ने योगदान दिया। आजकल मस्जिद मुख्य रूप से इस्लाम के संग्रहालय के रूप में कार्य करती है। एक ही समय में प्रमुख मुस्लिम समारोहों के दौरान हजारों लोग प्रार्थना करने के लिए वहां इकट्ठा होते हैं।

कुल शरीफ परिसर को कज़ान के वास्तुशिल्प परिदृश्य की एक महत्वपूर्ण आधारशिला माना गया। मुख्य मस्जिद भवन के अलावा इसमें एक पुस्तकालय, प्रकाशन गृह और इमाम का कार्यालय शामिल है।

बाहरी कड़ियां
-------------

|  |  |
| --- | --- |
|  | **Kul Sharif Mosque** से संबंधित मीडिया विकिमीडिया कॉमंस पर उपलब्ध है।  |

सन्दर्भ
-------

1. ↑  "कुल शरीफ मस्जिद) रूस के शहर कज़ान की सबसे बड़ी मस्जिदों में से एक है". *hajij.com*. अभिगमन तिथि 6 जनवरी 2021.
2. ↑  "कुल शरीफ मस्जिद की तस्वीरें यहां से डाउनलोड करें". *in.phoneky.com*. अभिगमन तिथि 6 जनवरी 2021.
3. ↑  "कुल शरीफ मस्जिद रूस की सबसे बड़ी मस्जिद।". *iqna.ir*. अभिगमन तिथि 6 जनवरी 2021.
प्राचीन भारत में गुरुकुल आश्रमों के प्रधान 'कुलपति' कहलाते थे। रामायण काल में वशिष्ठ का बृहद् आश्रम था जहाँ राजा दिलीप तपश्चर्या करने गये थे, जहाँ विश्वामित्र को ब्रह्मत्व प्राप्त हुआ था। इस प्रकार का एक और प्रसिद्ध आश्रम प्रयाग में भारद्वाज मुनि का था।

कालिदास ने वसिष्ठ तथा कण्व ऋषि को (रघुवंश, प्रथम, 95 तथा अभि. शा. प्रथम अंक) 'कुलपति' की संज्ञा दी है। गुप्तकाल में संस्थापित तथा हर्षवर्धन के समय में अपनी चरमोन्नति को प्राप्त होनेवाले नालंदा महाविहार नामक विश्वविद्यालय के कुछ प्रसिद्ध तथा विद्वान कुलपतियों के नाम ह्वेन्सांग के यात्राविवरण से ज्ञात होता हैं। बौद्ध भिक्षु धर्मपाल तथा शीलभद्र उनमें प्रमुख थे।

प्राचीन भारतीय काल में अध्ययन अध्यापन के प्रधान केंद्र गुरुकुल हुआ करते थे जहाँ दूर दूर से ब्रह्मचारी विद्यार्थी, अथवा सत्यान्वेषी परिव्राजक अपनी अपनी शिक्षाओं को पूर्ण करने जाते थे। वे गुरुकुल छोटे अथवा बड़े सभी प्रकार के होते थे। परंतु उन सभी गुरुकुलों को न तो आधुनिक शब्दावली में विश्वविद्यालय ही कहा जा सकता है और न उन सबके प्रधान गुरुओं को कुलपति ही कहा जाता था। स्मृतिवचनों के अनुसार 

**‘मुनीनां दशसाहस्रं योऽन्नदानादि पोषाणात। अध्यायपति विप्रर्षिरसौ कुलपति: स्मृत:।’** 
स्पष्ट है, जो ब्राह्मण ऋषि दस हजार मुनि विद्यार्थियों को अन्नादि द्वारा पोषण करता हुआ उन्हें विद्या पढ़ाता था, उसे ही 'कुलपति' कहते थे। ऊपर उद्धृत 'स्मृतः' शब्द के प्रयोग से यह साफ दिखाई देता है कि कुलपति के इस विशिष्टार्थग्रहण की परंपरा बड़ी पुरानी थी। कुलपति का साधारण अर्थ किसी कुल का स्वामी होता था। वह कुल या तो एक छोटा और अविभक्त परिवार हो सकता था अथवा एक बड़ा और कई छोटे छोटे परिवारों का समान उद्गम वंशकुल भी। अंतेवासी विद्यार्थी कुलपति के महान विद्यापरिवार का सदस्य होता था और उसके मानसिक और बौद्धिक विकास का उत्तरदायित्व कुलपति पर होता था; वह छात्रों के शारीरिक स्वास्थ्य और सुख की भी चिंता करता था।

आजकल 'कुलपति' शब्द का प्रयोग विश्वविद्यालय के 'वाइसचांसलर' के लिए किया जाता है।

सन्दर्भ
-------

1. ↑  "महामना का स्वप्न". अभ्युदय.कॉम. पाठ "" की उपेक्षा की गयी (मदद); `|access-date=` में तिथि प्राचल का मान जाँचें (मदद); गायब अथवा खाली `|url=` (मदद); `|access-date=` दिए जाने पर `|url= भी दिया जाना चाहिए` (मदद)

इन्हें भी देखें
---------------

* गुरुकुल
**कीथ लियोन मूर** (5 अक्टूबर 1925 - 25 नवंबर 2019)  टोरंटो विश्वविद्यालय, ओंटारियो, कनाडा में सर्जरी संकाय में शरीर रचना विज्ञान विभाग में प्रोफेसर थे। मूर यूनिवर्सिटी के मेडिसिन संकाय में बेसिक मेडिकल साइंसेज के एसोसिएट डीन थे और 1976 से 1984 तक एनाटॉमी के अध्यक्ष थे। वह अमेरिकन एसोसिएशन ऑफ क्लिनिकल एनाटोमिस्ट्स (AACA) के संस्थापक सदस्य थे और 1989 और 1991 के बीच AACA के अध्यक्ष थे, कुरआन से संबंधित उनकी रिसर्च पर चर्चा होती रही है

कुरआन में भ्रूणविज्ञान
----------------------

1980 में, मूर को सऊदी अरब में किंग अब्दुलअज़ीज़ विश्वविद्यालय में शरीर रचना विज्ञान और भ्रूणविज्ञान पर व्याख्यान देने के लिए आमंत्रित किया गया था। जब वह वहां थे, तब मूर को किंग अब्दुलअज़ीज़ विश्वविद्यालय की भ्रूणविज्ञान समिति ने क़ुरआन की कुछ आयतों और हदीसों की कुछ बातों की पुनर्व्याख्या करने में उनकी सहायता के लिए संपर्क किया, जिसमें मानव प्रजनन और भ्रूण संबंधी विकास का उल्लेख था। मूर ने कहा था कि वह 7वीं शताब्दी में दिए गए कुछ बयानों की वैज्ञानिक सटीकता से चकित थे। 

> पिछले तीन वर्षों से, मैंने जेद्दाह, सऊदी अरब में किंग अब्दुलअज़ीज़ विश्वविद्यालय की भ्रूणविज्ञान समिति के साथ काम किया है, जिससे उन्हें कुरआन, सुन्नत, कबला और तल्मूड में मानव प्रजनन और प्रसव पूर्व विकास के कई बयानों की पुनर्व्याख्या करने में मदद मिली है। सबसे पहले, मैं उन बयानों की सटीकता से चकित था जो 7वीं शताब्दी ईस्वी में दर्ज किए गए थे, भ्रूणविज्ञान के विज्ञान की स्थापना से पहले। 
> 
> 

कीथ एल० मूर ने कुरआन, हदीस और आधुनिक भ्रूणविज्ञान के तुलनात्मक अध्ययन पर भ्रूणविज्ञान समिति के साथ काम किया।  समिति ने मूर और अन्य के साथ कई पेपर प्रस्तुत किए थे और प्रकाशित किए, जिनमें कई पेपर सह-लेखक थे।  इस्लाम पेपर्स लिखते हैं कि इलेक्ट्रॉन माइक्रोस्कोप से पता चलता है कि:

> उदाहरण के लिए पवित्र पुस्तकों का दावा है कि एक बिंदु पर भ्रूण मांस के एक छोटे टुकड़े की तरह दिखता है जिसे चबाया जा सकता है, या *मुद्घा*, और मूर सहमति देते हैं, "गली से, यह करता है, सॉर्टा", हमारे पास मौजूद ज्ञान से सहमत और संकेत देता है वास्तविक भ्रूण की संरचना और रूप-रंग के बारे में, जो वास्तव में एक ऐसी अवस्था में आ जाता है, जहां वह एक छोटी सी चीज के आकार जैसा हो जाता है, जिसे दांतों से चबाया जा सकता है। 
> 
> 

कीथ एल० मूर की मेडिकल स्कूल पाठ्यपुस्तक का एक विशेष संस्करण, *द डेवलपिंग ह्यूमन: क्लिनिकली ओरिएंटेड एम्ब्रियोलॉजी*, 1983 में मुस्लिम दुनिया के लिए प्रकाशित किया गया था। *द डेवलपिंग ह्यूमन: क्लिनिकली ओरिएंटेड एम्ब्रियोलॉजी विद इस्लामिक एडिशंस*,  सह-लेखक अब्दुल मजीद अल-जिंदानी द्वारा "भ्रूण विज्ञान से संबंधित कुरआन की [[आयत (क़ुरआन)]] और हदीस वाले पृष्ठ" शामिल हैं।

2002 में, कीथ एल० मूर ने इस्लाम पर अपने काम के विषय पर वॉल स्ट्रीट जर्नल द्वारा साक्षात्कार लेने से मना कर दिया, यह कहते हुए कि "मुझे कुरआन में शामिल हुए दस या ग्यारह साल हो गए हैं।"

इन्हें भी देखें
---------------

* मौरिस बुकाये
* इनसाइक्लोपीडिया ऑफ़ द क़ुरआन
* क़ुरआनिक अध्ययन

बाहरी कड़ियाँ
-------------

* 
* Human Development As Described in The Quran And Sunnah
**काराकोरम राजमार्ग** (अंग्रेजी: Karakoram Highway या KKH; उर्दू: شاہراہ قراقرم‎, शाहराह क़राक़ुरम'; चीनी: 喀喇昆仑 公路, के ला कून लुन गोन्ग लु) दुनिया की सबसे अधिक ऊँचाई पर स्थित एक पक्की अंतरराष्ट्रीय सड़क है। यह काराकोरम पर्वत श्रृंखला से होकर गुज़रता है तथा चीन और पाकिस्तान को ख़ुंजराब दर्रे के माध्यम से आपस में जोड़ता है। यहाँ इसकी ऊँचाई समुद्र तल से 4693 मी (15397 फुट) है और इसकी पुष्टि एसआरटीएम और जीपीएस के एकाधिक पाठ्यांकों द्वारा होती है। यह पाक-अधिकृत कश्मीर के गिलगित-बाल्तिस्तान के साथ चीन के शिंजियांग क्षेत्र को जोड़ता है। इसके साथ ही यह एक लोकप्रिय पर्यटक आकर्षण भी है। काराकोरम राजमार्ग को आधिकारिक तौर पर पाकिस्तान में N-35 और चीन में **चीन का राष्ट्रीय राजमार्ग 314** (G314) के नाम से जाना जाता है।

निर्माण व मार्ग
---------------

यह बीस साल के अरसे में 1986 में मुकम्मल हुई। इसे पाकिस्तान और चीन ने मिल कर बनाया है। इसको तामीर करते हुऐ 810 पाकिस्तानीयों और 82 चीनीयों ने अपनी जान दे दी। इसकी लंबाई 1300 किलोमीटर है। ये चीनी शहर काश्गर से शुरू होती है। वहाँ से यह चीन-पाकिस्तान सरहद पर स्थित ताशक़ुरग़ान​ नामक बस्ती पहुँचती है और फिर सीमा पार करके पाक-अधिकृत कश्मीर में सोस्त नामक चौकी जाती है। फिर हुन्ज़ा, नगर, गिलगित, चिलास, दासू, बेशाम, मानसेहरा, ऐबटाबाद, हरिपुर (हज़ारा) से होती हुई हसन अबदाल के मुक़ाम पर जी टी रोड से मिलती है। सिन्धु नदी, गिलगित नदी, हुन्ज़ा नदी, नंगा परबत और राकापोशी इस के साथ-साथ आती हैं। इतने कठिन और दुर्गम पहाड़ी इलाक़े में बनाई जाने के कारण कुछ समीक्षक इसे दुनिया का आठवाँ अजूबा भी कहते हैं।

तस्वीरें
--------

* बेशाम के पास संगमीलबेशाम के पास संगमील
* चीन-नियंत्रित शिंजियांग प्रदेश में काराकोरम राजमार्गचीन-नियंत्रित शिंजियांग प्रदेश में काराकोरम राजमार्ग
* पस्सु के पासपस्सु के पास
* सिन्धु नदी के साथसिन्धु नदी के साथ

* राजमार्ग पर चलानाराजमार्ग पर चलाना
* भूस्खलन से अक्सर ट्रैफ़िक कई घंटो रुका रहता हैभूस्खलन से अक्सर ट्रैफ़िक कई घंटो रुका रहता है
* चीन में काराकोरम राजमार्गचीन में काराकोरम राजमार्ग
* गिलगित बलतिस्तान में काराकोरम राजमार्गगिलगित बलतिस्तान में काराकोरम राजमार्ग

वैकल्पिक सड़क (शिंजियांग -जीबी- आज़ाद कश्मीर सड़क)
--------------------------------------------------

प्रस्तावित झिंजियांग-जीबी-पाक अधिकृत कश्मीर सड़क को शिंजियांग में यरकांत काउंटी से जोड़ा जाएगा, और लद्दाख से 126 किमी पश्चिम में मुस्ताग दर्रा के माध्यम से गिलगित-बल्तिस्तान में प्रवेश किया जाएगा, जो कि स्कर्दू शहर के पास काराकोरम राजमार्ग से प्रमुख आपूर्ति धमनी को पार करता है। वहां से, यह दक्षिण की ओर ऊंचाई वाले देवसई पठार से होकर अस्तोर घाटी तक जाएगा। आजाद कश्मीर क्षेत्र में नीलम घाटी को अस्तोर घाटी से जोड़ने के लिए पहाड़ों के माध्यम से एक सड़क सुरंग का निर्माण प्रस्तावित है।

इन्हें भी देखिये
----------------

* रेशम मार्ग

सन्दर्भ
-------

1. ↑  China, Andrew Burke, pp. 838, Lonely Planet, 2007, ISBN 9781740599153, *... However, the border can open late or close early depending on conditions at Khunjerab Pass. Travel formalities are performed at Sost, on the Pakistan border; the Chinese border post is located at Tashkurgan ...*
2. ↑  "Will a new road between China and Pakistan lead to a military boost against India?".
परिचय
-----

वैज्ञानिकों ने माली में **कीटनाशक प्रतिरोधी मच्छर** की खोज की है।

विस्तार
-------

कैलिफोर्निया के डेविस विश्वविद्यालय के ग्रेगरी लान्ज़रो के नेतृत्व में शोधकर्ताओं के एक दल ने पश्चिम अफ्रीकी देश माली में सुपर मच्छर की एक ऐसी प्रजाति की खोज की है, जो कीटनाशकों के प्रयोग से बनी मच्छरदानियों को भी बेअसर साबित कर सकती है। इस खोज की पुष्टि 6 जनवरी 2015 को **प्रोसीडिंग्स ऑफ नेशनल एकेडमी ऑफ साइंसेज** (**PNAS**) की पत्रिका में की गई है। 

इस अध्ययन के अनुसार, मच्छर की यह प्रजाति कीटनाशकों के लिए प्रतिरोधी है। अध्ययन में पता चला की मानव द्वारा किए जा रहे परिवर्तन, जैसे कीटनाशकों के प्रयोग से बनी मच्छरदानी इस प्रजातियों के विकास को बदल सकती है। इसके साथ ही अब नई और प्रभावी मलेरिया नियंत्रण रणनीति विकसित करने की तत्काल आवश्यकता है। 

इस शोध में बताया गया है कि एक एनाफिलीज गैम्बी (मच्छर की एक प्रजाति) जो की पश्चिमी अफ्रीका में मलेरिया के लिए काफी हद तक जिम्मेदार है, को दूसरे मलेरिया पैदा करने वाली प्रजाति- ए कॉलजी के साथ ब्रीड किया गया। इन दोनों प्रजातियों के प्रजनन से उत्पन्न प्रजाति को सुपर मच्छर कहा गया, जिन पर कीटनाशकों से बनी मच्छरदानियों का असर नहीं होता है।

सन्दर्भ
-------

*

इन्हें भी देखें
---------------

* मच्छर
* मलेरिया
निर्देशांक: 74°49′55″N 71°18′43″E﻿ / ﻿74.83194°N 71.31194°E﻿ / 74.83194; 71.31194

कारा सागर की अवस्थिति दर्शाता मानचित्र
आर्कटिक महासागर का एक भाग, **कारा सागर** (रूसी: море Карское) साइबेरिया के उत्तर में स्थित है। पश्चिम में इसे बेरिंट सागर से कारा जलडमरूमध्य और नोवाया ज़ेमल्या तथा पूर्व में, लाप्टेव सागर से इसे सेवेर्नाया ज़ेमल्या अलग करते हैं।

कारा सागर की भौगोलिक उत्तरी सीमा का निर्धारण कोलसाट अंतरीप, ग्राहम बेल द्वीप, फ्रांज जोसेफ भूमि से लेकर आर्कटिक अंतरीप (आर्कटिक केप) जो कि सेवेर्नाया ज़ेमल्या का सबसे उत्तरी सिरा है, से गुजरती रेखा के द्वारा होता है।

कारा सागर की लंबाई 1450 किलोमीटर, चौड़ाई लगभग 970 किलोमीटर, क्षेत्रफल 880000 किमी² तथा औसत गहराई लगभग 110 मीटर (360 फीट) है।

कारा सागर, बेरिंट सागर जो कि अन्ध महासागर की अपेक्षाकृत गर्म जलधाराओं को ग्रहण करता है, की तुलना में अधिक ठंडा है और वर्ष में नौ महीने से अधिक समय तक जमा रहता है। 

कारा सागर में ओब, येनिसेय, प्यासिना और टैमिरा नदियां विसर्जित होती हैं और इनके मीठे पानी के कारण इसकी लवणता बदलती रहती है।

इसके मुख्य बंदरगाह नोवी और डिकसोन हैं और यह मछली पकड़ने का प्रमुख स्थल है, बावजूद इसके की वर्ष के सिर्फ दो महीने ही इस गतिविधि के लिए उपयुक्त होते हैं, क्योंकि बाकी समय यह जमा रहता है। पश्चिम साइबेरियाई तेल बेसिन के विस्तार के तौर पर यहाँ पेट्रोलियम और प्राकृतिक गैस के भंडारों को खोजा गया है पर अभी तक इनका दोहन शुरु नहीं हुआ है।
आर्किटिक महासागर को दुनिया का ‘एसी’ कहा जाता है, ये महासागर दुनिया की हिफाजत करता है। लेकिन आर्किटिक महासागर की बर्फ की मोटी चादर के नीचे दबी है एक न्‍यूक्लियर पनडुब्‍बी। इस पनडुब्‍बी में परमाणु बम के बराबर रेडियो एक्टिव पदार्थ है और ये पदार्थ समुद्र के पानी में घुलता जा रहा है। यकीन मानिए ये खतरा किसी एटम बम से कम नहीं है।

सन्दर्भ
-------

1. ↑  "संग्रहीत प्रति". मूल से 30 जनवरी 2013 को पुरालेखित. अभिगमन तिथि 29 जनवरी 2013.

बाहरी कड़ियाँ
-------------
काफ़े द फ़्लोर, पैरिस का एक कॉफ़ीख़ाना
**कॉफ़ीख़ाना**, **कॉफ़ीघर** या **कॉफ़ीहाउस** (coffeehouse) ऐसे स्थान को बोलते हैं जो ग्राहकों को कॉफ़ी का पेय बनाकर पिलाए। यह बहुत हद तक चायख़ाने की तरह होता है और इसे एक प्रकार का विशेष रेस्तरां समझा जा सकता है। अक्सर इसमें कॉफ़ी के साथ-साथ चाय, चॉकलेट पेय और हलकी खाने की चीज़ें भी उपलब्ध होती हैं। यूरोप, तुर्की, ईरान और मध्य पूर्व के अन्य भागों में कॉफ़ीख़ानों का बहुत रिवाज है। अरब देशों और मध्य पूर्व के अन्य हिस्सों के कॉफ़ीख़ानों में अक्सर हुक़्क़े भी मिलते हैं। भारतीय उपमहाद्वीप में भी कुछ स्थानों पर कॉफ़ीख़ाने मौजूद हैं।

विश्व के कई स्थानों में कॉफ़ीख़ानों का गहरा सांस्कृतिक महत्व है। उत्तर भारत के चायख़ानों की तरह वही लोगों के मिलने का स्थान होते हैं। अक्सर लेखक अपनी लिखाईयाँ कॉफ़ीख़ानों में रचते हैं। अपने स्थाई ग्राहकों के लिए कॉफ़ीख़ाने एक अनौपचारिक सभा-स्थल का काम देते हैं।

इन्हें भी देखें
---------------

* चायख़ाना
* कॉफ़ी

सन्दर्भ
-------

1. ↑  Coffee: Philosophy for Everyone: Grounds for Debate, John Wiley & Sons, 2011, ISBN 978-1-4443-9337-8, *... in the cultural imagination, the coffeehouse represents a place of artistic and intellectual vibrancy ...*
**कॉइन ऑप्रेटेड बेबीज़** उन शिशुओं को कहा जाता है जिन्हें सार्वजनिक लॉकरों में छोड़ दिया जाता है, जो ज़्यादा-तर जापान और चीन में हुआ करता है। इसके पीछे एक धारण यह है कि ऐसे लॉकरों को वहाँ के सेवक/ पदाधिकारी खते रहते हैं और उन बच्चों को जल्द ही ढूंढ लिया जाएगा; परन्तु ऐसा न होने के कारण ऐसे कई बच्चे मृत हो चुके हैं। 1980 से 1990 के बीच 191 ऐसे मामले सामने आए हैं जिनमें ये बच्चे मुर्दा पाए गए, जो इस अर्से की कल बाल हत्या के मामलों की 6% तादाद है। हाल के कुछ सालों में ओसाका की सरकार ने एक गुट नियुक्त किया है जिसका लक्ष्य शोषित और अनदेखापन के शिकार बच्चों को खोज निकालना और उनकी सुरक्षा का प्रबंध करना। 1993 में इन लोगों के लिए एक निर्देशिका प्रकाशित की जिसमें बाल शोषण से जोजने के बारे में लिखा था। इसमें समस्या यह है कि जापानी प्रशासन अब भी शोषण से सम्बंधित पुराने नियमों का इस्तिमाल करती है। आधुनिक नियमों की तय्यारी के प्रयास भी जारी हैं।

इन्हें भी देखें
---------------

* कॉइन ऑप्रेटेड बेबीज़ (उपन्यास)

सन्दर्भ
-------

1. ↑  Kouno, Akihisa; Charles F. Johnson (1995). "Child abuse and neglect in Japan: Coin-operated-locker babies". *Child Abuse and Neglect*. **19** (1): 25–31. आइ॰एस॰एस॰एन॰ 0145-2134. डीओआइ:10.1016/0145-2134(94)00108-7.
**कावासाकी** (川崎市, *कावासाकी-शी*?), कानागावा प्रान्त (प्रीफेक्चर), जापान में स्थित एक शहर है। यह जापान में 8 वां सबसे अधिक आबादी वाला शहर (टोक्यो मेट्रोपॉलिटन एरिया सहित) है और ग्रेटर टोक्यो एरिया और केहिन इंडस्ट्रियल एरिया बनाने वाले मुख्य शहरों में से एक है।

1 अक्टूबर, 2017 तक, शहर की अनुमानित जनसंख्या 1,503,690 है, जिसमें 716,470 परिवार हैं, और प्रति किलोमीटर2 में 10,000 लोगों की आबादी का घनत्व है। कावासाकी जापान का एकमात्र ऐसा शहर है जिसमें 10 लाख से अधिक निवासी हैं जो कि एक पूर्ववर्ती राजधानी नहीं है। इसका कुल क्षेत्रफल 142.70 कि॰मी2 (1.53601001646×109 वर्ग फुट) है।

भूगोल
-----

 कावासाकी बंदरगाह दक्षिण-पश्चिम में योकोहामा के पड़ोसी बंदरगाहों और पूर्वोत्तर (2007) में टोक्यो से जोड़ता है।
 डाउनटाउन कावासाकी
### अवस्थिति

कावासाकी तमा नदी के दाहिने किनारे पर स्थित है, जो यहाँ टोक्यो खाड़ी में बहती है। यह शहर पूर्वोत्तर में टोक्यो और दक्षिण-पश्चिम में योकोहामा के बीच एक संकरी पट्टी की तरह है। यह शहर दो प्रमुख शहरों को जोड़ता है और ग्रेटर टोक्यो क्षेत्र का हिस्सा है, जो दुनिया में सबसे बड़ा और सबसे घनी आबादी वाला शहरी क्षेत्र है।

टोक्यो खाड़ी के तट के साथ पूर्वी क्षेत्र केनेई औद्योगिक क्षेत्र का एक घनी आबादी वाला औद्योगिक क्षेत्र है। इसके विपरीत, तमा हिल्स में पश्चिमी जिलों में टोक्यो / योकोहामा क्षेत्र में यात्रियों के लिए बड़े पैमाने पर आवासीय क्षेत्र शामिल हैं।

अर्थव्यवस्था
------------

 केइहिन औद्योगिक क्षेत्र (कावासाकी)
फ़ुजित्सु की मुख्य शाखा नाकाहारा-कू में स्थित है। यह पहले फुजित्सु का मुख्यालय था।

कावासाकी में भारी उद्योग की कंपनियों (जैसे, JFE समूह, निप्पॉन ऑयल कॉर्पोरेशन ) और उच्च प्रौद्योगिकी (फ़ुजित्सु, एनईसी निगम, तोशिबा, डेल जापान और सिग्मा कॉर्पेरेशन) के कई कारखाने और विकास के अड्डे हैं।

सन्दर्भ
-------

1. 1 2  "Archived copy". मूल से 2016-01-13 को पुरालेखित. अभिगमन तिथि 2017-11-10.सीएस1 रखरखाव: Archived copy as title (link)
2. ↑  "Contact." *Fujitsu*. Retrieved on February 4, 2009.
3. ↑  "Company Profile." *Fujitsu*. January 19, 1998. Retrieved on May 19, 2009.
4. ↑  "Company Summary." Sigma Corporation. Retrieved on September 28, 2015
तुर्कमेनिस्तान के नक़्शे पर काराकुम नहर (Garagum Kanaly) दाएँ में आमू दरिया से शुरू होती देखी जा सकती है
**काराकुम नहर** (रूसी: Каракумский канал, काराकुमस्की कानाल; तुर्कमेनी: Garagum kanaly, गारागुम कानाली; अंग्रेज़ी: Karakum canal) तुर्कमेनिस्तान में स्थित एक सिंचाई की नहर है जो आमू दरिया से पानी लेकर उसे काराकुम रेगिस्तान के पार ले जाती है। इसकी लम्बाई १,३७५ किलोमीटर है और यह दुनिया की सबसे लम्बी सिंचाई नहरों में से एक है। काराकुम नहर का निर्माण सोवियत संघ के ज़माने में सन् १९५४ में शुरू हुआ था और १९८८ में सम्पन्न हुआ। इसके बनाने से बहुत सी बंजर ज़मीनें उपजाऊ बन गई और तुर्कमेनिस्तान की राजधानी अश्क़ाबाद में पानी की सहूलियत हो गई।

नहर से हुई हानि
---------------

दुर्भाग्यवश काराकुम नहर को बनाने में अच्छी तकनीकों का इस्तेमाल नहीं किया गया। आम तौर पर आधुनिक मुख्य नहरों सीमेंट की बनी होती हैं ताकि पानी नीचे और आसपास की धरती में ना चू जाए। इसके बजाए काराकुम नहर सीधे रेगिस्तानी रेत में खुदी हुई है और इसमें कोई सीमेंट का अस्तर नहीं लगा। इस वजह से नहर का लगभग ५०% पानी चू कर बरबाद हो जाता है। इस से नहर के रस्ते में तालाब-झीलें बन गई हैं जिनसे नीचे से नमक ऊपर आ जाता है और ज़मीन को खारा कर देता है, जो वनस्पतियों-फ़सलों के लिए ख़राब है। इसके अलावा आमू दरिया से पानी लेने से आमू में आगे आने वाला अरल सागर इस पानी से वंछित रह जाता है। अरल सागर सूख रहा है और अब एक बहुत ही भयंकर पर्यावरणीय विपदा क्षेत्र है, जिसमें इस नहर का एक बड़ा हाथ है।

इन्हें भी देखें
---------------

* काराकुम रेगिस्तान
* आमू दरिया
* अरल सागर
* तुर्कमेनिस्तान

सन्दर्भ
-------

1. 1 2  Facing global environmental change: environmental, human, energy, food, health and water security concepts, Springer, 2009, ISBN 978-3-540-68487-9, *... the Karakum Canal, the world's longest canal ... As the canal is not lined with cement, just dug into the desert sand, water losses through infiltration are enormous ...*
2. ↑  Turkmenistan: The Bradt Travel Guide, Paul Brummell, Bradt Travel Guides, 2006, ISBN 978-1-84162-144-9, *... The state of maintenance of the Kara Kum Canal is a cause for concern, and water efficiency is poor. heavy off-take from the Amu Darya has been one of the contributory factors in the gradual drying up of the Aral Sea ...*
**किकू शारदा** हिन्दी फ़िल्मों एवं धारावाहिकों के एक अभिनेता हैं। उन्हें द कपिल शर्मा शो में बम्पर लॉटरी नामक एक किरदार निभाने के लिए जाना जाता है।किकु ने इस शो से पहले भी लोगों के बीच अपनी जगह बना रखी थी.

व्यक्तिगत जीवन
--------------

मारवाड़ी परिवार से आने वाले, किकू का जन्म 1975 में जोधपुर, राजस्थान में हुआ था। 2003 में उन्होंने प्रियंका से शादी कर ली और वे दो बच्चों के माता-पिता हैं।उनके पिता का नाम अमरनाथ शारदा हैं उनके तीन और भाई अमित सिद्धार्थ और सुदर्शन शारदा हैं. किकु का असली नाम राघवेन्द्र शारदा हैं. किकु उनका निकनेम है उनके परिवार का टीवी लाइन से कभी भी रिश्ता नहीं रहा हैं.किकु शारदा ने अपनी शुरूआती शिक्षा जोधपुर से ही ली और उसके बाद कॉमर्स में ग्रेजुएशन के लिए वो मुंबई चले गये. मुंबई में उन्होंने नरसी मोंजी कॉलेज ऑफ़ कॉमर्स एंड इकोनॉमिक्स से अपनी कॉमर्स की डिग्री ली. जिसके बाद उन्होंने चेतना इंस्टिट्यूट ऑफ़ मैनेजमेंट स्टडी एंड रिसर्च से MBA किया.

प्रमुख कार्य
------------

| वर्ष | फ़िल्म/धारावाहिक | चरित्र | टिप्पणी |
| --- | --- | --- | --- |
| 2006-2017 | एफ आई आर | मुलायम सिंह गु्लगुले |  |
|
| 2001 | मिटटी |  |  |
| 2003 | हातिम | होबो |  |
| 2003 | डरना मना है |  |  |
| 2006 | फिर हेरा फेरी |  |  |
| 2007 | धमाल |  |  |
| 2008 | रोडसाइड रोमियो |  |  |
| 2014 | अकबर बीरबल | अकबर |  |
| 2020 | जवानी जानेमन |  |  |
| 2020 | अंग्रेजी मीडियम |  |  |

सन्दर्भ
-------

1. 1 2  "किक्कू शारदा की जिन्दगी को जानिए करीब से". *Dailyhunt*. 12 February 2019. मूल से 12 अक्तूबर 2019 को पुरालेखित. अभिगमन तिथि 12 October 2019.

बाहरी कड़ियाँ
-------------

* इंटरनेट मूवी डेटाबेस पर किकू शारदा
अंतरिक्ष से ली गई कारा दरिया और नारीन नदी के संगम क्षेत्र की तस्वीर, जिसके इर्द-गिर्द बहुत से खेत नज़र आ रहे हैं।
**कारा दरिया** (किरगिज़: Кара-Дарыя, अंग्रेज़ी: Kara Darya), जिसे कभी-कभी **क़ारादरियो** (Qaradaryo) भी उच्चारित किया जाता है, मध्य एशिया क्षेत्र में किर्गिज़स्तान और पूर्वी उज़बेकिस्तान में बहने वाली सिर दरिया नदी की एक प्रमुख उपनदी है।

विवरण
-----

'कारा दरिया' का मतलब 'काला दरिया' है। यह नदी कारा-कुलजा नदी और तर नदी के संगम से शुरू होती है और इसमें पानी छोड़ने वाली लगभग २०० ज्ञात उपनदियाँ हैं। कारा दरिया की लम्बाई १७७ किमी है और इसके जलसम्भर का क्षेत्रफल ३०,१०० वर्ग किमी है। यह किर्गिज़स्तान के पूर्वी ओश प्रांत से शुरू होकर फ़रग़ना पर्वतों के बराबर उत्तरपश्चिम की तरफ़ बहती है, जहाँ से यह फ़रग़ना वादी में दाख़िल होती है और फिर सीमा पर करके उज़बेकिस्तान पहुँच जाती है। फ़रग़ना वादी में इसके पानी से सिंचाई होती है और यहाँ इसका संगम नारीन नदी से होता है जिसके बाद की धारा को मध्य एशिया की दूसरी सबसे बड़ी नदी, सिर दरिया, के नाम से जाना जाता है। कारा दरिया पर बहुत से बाँध हैं।

इन्हें भी देखें
---------------

* सिर दरिया
* ओश प्रांत
* फ़रग़ना वादी

सन्दर्भ
-------

1. ↑  Rivers of the World: A Social, Geographical, and Environmental Sourcebook Archived 2013-05-27 at the Wayback Machine, James R. Penn, ABC-CLIO, 2001, ISBN 978-1-57607-042-0, *... The Syr Darya (anciently Jaxartes) is formed by the junction of two streams, the Naryn and the Kara Darya, which rise far to the east in the Tien Shan Mountains. At the junction of the two head- streams lies the fertile Fergana valley ...*
प्रयोजन का अर्थ है उद्देश्य। संस्कृत काव्यशास्त्र में काव्य की रचना के उद्देश्यों पर भी गंभीर विचार विमर्श हुआ है। भरत से लेकर विश्वनाथ तक ने काव्य का प्रयोजन पुरूषार्थ चतुष्ठ्य की प्राप्ति माना है। पुरुषार्थ चतुष्ठ्य से अभिप्राय धर्म, अर्थ, काम और मोक्ष की प्राप्ति से है। आचार्य मम्मट ने अपने पुर्ववर्ती समस्त विचारों का सार प्रस्तुत करते हुए काव्य रचना के छः प्रयोजन गिनाए हैं। - 

काव्यं यशसेऽर्थकृते व्यवहारविदे शिवेत रक्षतये। 

सद्यः परिनिर्वृते कांतः सम्मिततयोपदेशयूजे।। (काव्य प्रकाश)

  

अर्थात् काव्य यश की प्राप्ति संपत्ति लाभ सामाजिक व्यवहार की शिक्षारोगादि विपत्ति का नाश तुरंत ही उच्च कोटी के आनंद का अनुभव और प्यारी स्त्री के समान मनभावन उपदेश देने के लिये उपादेय है।

१) यशप्राप्ति :- यश एक प्रधान प्रेरक शक्ति है। यश की प्राप्ति मनुष्य मात्र की सहज आकांक्षा है। मनुष्य की यह मूल प्रवृत्ति है। प्राय: कवि गन यश प्राप्ति के उद्देश्य से ही काव्य रचना करते है। जिनका उद्देश्य प्रारंभ में यश की प्राप्ति चाहे न भी हो परन्तु काव्य रचना के पश्चात वे अपनी रचना की प्रशंसा अवश्य ही चाहते है।

सन्दर्भ
-------

इन्हें भी देखें
---------------

* काव्य-हेतु
**क्यूँ! हो गया ना...** 2004 में बनी हिन्दी भाषा की प्रेमकहानी फ़िल्म है। यह फिल्म 11 अगस्त 2004 को सिनेमाघरों में प्रदर्शित हुई। इसको समीर कार्णिक ने निर्देशित किया और इसमें विवेक ओबेरॉय और ऐश्वर्या राय प्रमुख भूमिकाओं में हैं। यह दक्षिण भारतीय फिल्म अभिनेत्री काजल अग्रवाल की पहली फिल्म थी, जिन्होंने ऐश्वर्या राय की दोस्त के रूप में एक छोटी सी भूमिका निभाई।

कहानी
-----

दीया (ऐश्वर्या राय) बुद्धिमान विश्वविद्यालय की छात्रा है जो प्यार और शादी के बारे में अपने अलग विचार रखती है। वह अपना अधिकतर समय कूर्ग के एक अनाथालय में बिताती है। वो वहाँ रहने वाले बच्चों के साथ अपने "अंकल" (अमिताभ बच्चन) की मदद करती है। कहानी तब शुरू होती है जब दीया परीक्षा के लिए मुम्बई आती है। वहाँ वह अपने पिता के दोस्त के साथ रहती है, और उनके बेटे, अर्जुन (विवेक ओबेरॉय) से मिलती है। प्यार और जीवन के बारे में उसके विचार उससे पूरी तरह से अलग हैं। दोनों एक-दूसरे के साथ काफी समय बिताते हैं और अपने सभी तर्कों और बहसों के दौरान, वे जल्द ही प्यार में पड़ जाते हैं। दीया अपनी भावनाओं को व्यक्त करने लगती है, जबकि अर्जुन अनिच्छुक है और अपने सच्चे इरादों का खुलासा नहीं करता है। दीया को दिल टूटने का एहसास होता है।

दीया का दिल टोड़ने के बाद अर्जुन, दीया के साथ सामंजस्य स्थापित करने की उम्मीद में अनाथालय जाता है। वहाँ, वह दीया के लिए अपनी सच्ची भावनाओं का एहसास करता है, और उसको अपने प्यार के बारें में बताने के लिये उत्सुक होता है। यह पता चलता है कि दीया अब अपने बचपन के दोस्त, ईशान (सुनील शेट्टी) से शादी करने की योजना बना रही है। दीया और अर्जुन एक साथ अधिक समय बिताना शुरू करते हैं और एक बार फिर से अपने लिये भावनाएँ विकसित करते हैं। बाद में पता चलता है कि ईशान, दीया का केवल एक दोस्त है और नकली शादी अर्जुन को प्यार के बारे में सबक सिखाने के लिए अंकल द्वारा बनाई गई योजना थी।

मुख्य कलाकार
------------

* विवेक ओबेरॉय — अर्जुन खन्ना
* ऐश्वर्या राय — दिया मल्होत्रा
* अमिताभ बच्चन — राज चौहान
* ओम पुरी — मिस्टर खन्ना
* सुनील शेट्टी — ईशान (विशेष भूमिका)
* रति अग्निहोत्री — मीनाक्षी (अर्जुन की माँ)
* टिन्नू आनन्द — मल्होत्रा
* गौरव गेरा — विनय
* राहुल सिंह — बन्ना
* अजीत आहुजा — मनु
* काजल अग्रवाल — दिया की सहेली
* दीया मिर्ज़ा — प्रीति (विशेष भूमिका)

संगीत
-----

सभी गीत जावेद अख्तर द्वारा लिखित; सारा संगीत शंकर-एहसान-लॉय द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "प्यार में सौ उलझनें हैं" | विजय प्रकाश, शंकर महादेवन, महालक्ष्मी अय्यर, स्नेहा पंत | 5:24 |
| 2. | "नो नो तुम किसी पे" | चेतन शाशितल, डोमिनिक सेरेजो, कुणाल गांजावाला, लॉय मेंडोंसा, शंकर महादेवन | 3:59 |
| 3. | "आओ ना आओ ना" | साधना सरगम, उदित नारायण, शंकर महादेवन | 6:26 |
| 4. | "वो बस मैं हूँ" | शान, सुनिधी चौहान | 5:13 |
| 5. | "बात समझा करो" | शंकर महादेवन, जावेद अली, चेतन शाशितल | 5:54 |
| 6. | "धीरे धीरे दिल में" | शंकर महादेवन | 5:34 |
| **कुल अवधि:** | **32:30** |

नामांकन और पुरस्कार
-------------------

| प्राप्तकर्ता और नामांकित व्यक्ति | पुरस्कार वितरण समारोह | श्रेणी | परिणाम |
| --- | --- | --- | --- |
| साधना सरगम ("आओ ना आओ ना") | फिल्मफेयर पुरस्कार | फ़िल्मफ़ेयर सर्वश्रेष्ठ पार्श्व गायिका पुरस्कार | नामित |

सन्दर्भ
-------

1. ↑  "बॉलीवुड में काजल अग्रवाल का सफर, 14 साल और सिर्फ 4 फिल्में!". *न्यूज़ 18 इंडिया*. 17 जुलाई 2017. मूल से 9 जनवरी 2019 को पुरालेखित. अभिगमन तिथि 8 जनवरी 2019.

बाहरी कड़ियाँ
-------------

* *क्यूँ! हो गया ना...*  इंटरनेट मूवी डेटाबेस पर
चित्र:बिलासपुर.jpg
**कैहलूर** रियासत जिसे आजकल बिलासपुर के नाम से भी जाना जाता है भारत देश के उत्तर में बसे एक पहाडी राज्य हिमाचल-प्रदेश का अभिन्न अंग होते हुए इस राज्य के ह्रदय के रूप में जाना जाता है। बिलासपुर भारतीय राज्य हिमाचल प्रदेश का एक जिला है। सतलुज नदी के दक्षिण पूर्वी हिस्‍से में स्थित बिलासपुर समुद्र तल से 670 मीटर की ऊंचाई पर है। यह नगर धार्मिक पर्यटन में रूचि रखने वाले लोगों को काफी रास आता है। न्‍यू‍ बिलासपुर टाउनशिप को देश का सबसे प्रथम नियोजित हिल टाउन के रूप में प्रतिष्ठित किया जाता है। यहां के नैना देवी, सिद्ध पीठ बाबा बालक नाथ जी व बाबा नाहर सिंह बजीये का धौलरा मंदिर, निकट और दूर दराज के लोगों के बीच आकर्षण का केन्‍द्र बना रहता है। जिले के दक्षिण पश्चिम में बना भांखडा बांध भी अपनी ग्रेविटी के लिए पूरे विश्‍व में जाना जाता है। बिलासपुर प्राचीन किले व गढौं के लिए भी जाना जाता है। यहां आने वाले सैलानियों का अनुभव अन्‍य स्‍थानों से एकदम अलग होता है। कुछ अलग तरह के पर्यटन के शौकीन लोगों को यह स्‍थान काफी पसंद आता है। इसके उत्‍तर में मंडी और हमीरपुर जिले हैं, पश्चिम में ऊना और दक्षिण में सोलन जिले का नालागढ़ का क्षेत्र है।

सदंर्भ
------

* मुख्यमन्त्री
**काव्या अजित** (जन्म: 17 जुलाई 1991) एक भारतीय गायिका और वाइलिन बजाने वाली हैं। इनका जन्म कोझिकोड, केरल में हुआ था। मलयालम के अलावा इन्होंने कई अन्य भारतीय भाषाओं में भी गाना गाया है। इनमें तमिल, तेलुगू और कन्नड़ शामिल है। इन्होंने कार्नेटिक क्लासिक संगीत और पश्चिमी क्लासिक शैली में वाइलिन सीखा है। इन्होंने दुनिया के अलग अलग कोने में अपना कंसर्ट और स्टेज शो किए हैं।

निजी जीवन
---------

काव्या का जन्म 17 जुलाई 1991 को कोझिकोड में डॉ॰ अजित भास्कर के यहाँ हुआ था। डॉ॰ अजित भास्कर पेशे से फुफ्फुसीय रोग विशेषज्ञ और मलाबार मेडिकल कॉलेज में प्रोफेसर और उनकी पत्नी, डॉ॰ लक्ष्मी एस॰ कालीकट मेडिकल कॉलेज में स्त्री रोग की सह - प्राध्यापक हैं। इन्होंने कार्नेटिक संगीत अपनी नानी कमला सुब्रहमनियम से सीखा था, जो पहले *आल इंडिया रेडियो* में कलाकार थी। चेन्नई में आने के बाद इन्होंने अपनी संगीत की आगे की शिक्षा गीता देवी वासुदेवन और मदुराई राजाराम से ली। परिवार के संगीत से जुड़े होने के कारण उन्हें वाइलिन की शिक्षा काफी पहले ही मिल गई थी।

ये कोझिकोड में *प्रेजेंटेशन उच्चतर माध्यमिक विद्यालय* और *सिल्वर हिल पब्लिक स्कूल* में अपनी पढ़ाई पूरी की और उसके बाद अमृत विश्व विद्यापीठ, कोइंबटोर में अपनी कम्प्युटर साइंस में इंजीन्यरिंग पूरी की और उसके बाद अपने संगीत के करियर में आगे बढ़ने से पहले ये एक निजी नौकरी कर रही थीं। इन्होंने विद्यासागर वेंकटेसन से शादी कर ली और वर्तमान में चेन्नई में रह रही हैं।

करियर
-----

ये रंजन प्रमोद की *रोज़ गिटारीनाल* के साथ 2014 में संगीत के क्षेत्र में कदम रखी और इसके बाद फिल्मों के संगीतकर शाहबाज़ अमान, जो नई आवाज की तलाश में थे, उन्हें इनकी आवाज बहुत अच्छी लगी और उन्होंने इन्हें अपनी एक गाने में गाने का मौका दिया, जो काव्या के लिए बहुत बड़ा मौका था। इसके बाद इन्हें कई फिल्मों में काम मिलने लगे, जिसमें शान रहमान के बनाए गाने भी शामिल है, जिसके बाद ये कन्नड़ फिल्मों के लिए गाने भी शुरू कर दिये थे।

सन्दर्भ
-------

1. ↑  "List of Malayalam Songs sung by Kavya Ajith". *www.malayalachalachithram.com*. मूल से 31 अगस्त 2018 को पुरालेखित. अभिगमन तिथि 2017-11-23.
2. ↑  "Lavender Music Review - Times of India". *The Times of India*. मूल से 3 अप्रैल 2019 को पुरालेखित. अभिगमन तिथि 2017-11-23.

बाहरी कड़ियाँ
-------------

* इंटरनेट मूवी डेटाबेस पर काव्या अजित

|  |  |
| --- | --- |
| प्राधिकरण नियंत्रण | 
* म्यूज़िकब्रैन्ज़: 95cd2c23-f306-40d2-8d2b-e9775cf2175a

 |
**केन्‍द्रीय कांच एवं सिरामिक अनुसंधान संस्‍थान** (सीजीसीआरआई) भारत की कांच एवं सिरामिक से सम्बन्धित अनुसंधान की प्रमुख प्रयोगशाला है। यह पश्चिम बंगाल के यादवपुर (जादवपुर) में स्थित है। यह वैज्ञानिक एवं औद्योगिक अनुसंधान परिषद के अन्तर्गत है। इसका उद्देश्य कांच, सिरामिकी एवं संबन्धित पदार्थों के क्षेत्र में वैज्ञानिक-औद्योगिक अनुसंधान एवं विकास करना है ताकि देश की जनता को अधिकतम आर्थिक, पर्यावरणीय एवं सामाजिक लाभ मिल सके। आरंभिक चरण में देश में उपलब्‍ध खनिज संसाधनों का पता लगाना एवं विशेष उत्पादों के विकास में उनका उपयोग करना ही मुख्‍य उद्देश्‍य था।

इस संस्‍थान ने सन् 1944 में सीमित रूप में काम करना आरंभ तो कर दिया था परंतु औपचारिक रूप से इसका उद्घाटन 26 अगस्‍त 1950 को किया गया। आरंभिक समय में यह *सेन्‍ट्रल ग्‍लास एण्‍ड सिलिकेट रिसर्च इंस्‍टट्यूट* के नाम से बना था और यह संस्‍थान वैज्ञानिक तथा औद्योगिक अनुससंधान परिषद के अंतर्गत आरंभ की गई सबसे पहली चार प्रस्‍तावित प्रयोगशालाओंमें से एक है। अन्‍य तीन प्रयोगशालाएं हैं एन.सी.एल.-पुणे, एन.पी.एल-नई दिल्‍ली एवं सीएफआरआई-धनबाद।

इन्हें भी देखें
---------------

* डॉ आत्माराम - संस्थान के प्रथन निदेशक

बाहरी कड़ियाँ
-------------

* केन्‍द्रीय कांच एवं सिरामिक अनुसन्धान संस्‍थान

1. ↑  "CGCRI director". *cgcri.res.in*. मूल से 20 अप्रैल 2014 को पुरालेखित. अभिगमन तिथि 19 April 2014.
शनि और उसके छल्लों के आगे कैसिनी शोध यान का काल्पनिक चित्रण
**कैसिनी-होयगेन्स** (Cassini-Huygens) एक अंतरिक्ष यान मिशन है जो सन् २००४ से हमारे सौर मंडल के दूसरे सबसे बड़े ग्रह शनि और उसके प्राकृतिक उपग्रहों का अध्ययन कर रहा है। यह १९९७ में पृथ्वी से रोकेट के ज़रिये छोड़ा गया और इस मिशन में शनि के इर्द-गर्द कक्षा (ऑरबिट) में घूमने वाला एक कृत्रिम उपग्रह और शनि के सबसे बड़े चन्द्रमा टाइटन पर उतरना वाला एक यान शामिल थे। टाइटन पर उतरने वाले यान का नाम 'होयगेन्स' था और २००५ में वह मुख्य कैसिनी यान से अलग होकर उस उपग्रह पर उतरा। कैसिनी सन् २०१५ तक शनि की परिक्रमा करके उसकी तस्वीरें लेता रहेगा और उसपर जानकारी एकत्रिक कर के पृथ्वी की ओर प्रसारित करता रहेगा। २०१५ में उसे शनि के भयंकर वायुमंडल में गिराकर ध्वस्त का दिया जाएगा।

इन्हें भी देखें
---------------

* शनि (ग्रह)
* शनि के प्राकृतिक उपग्रह
* टाइटन (चन्द्रमा)
* शनि के छल्ले

सन्दर्भ
-------

1. ↑  Saturn from Cassini-Huygens, Michele Dougherty, Larry Esposito, Springer, 2009, ISBN 978-1-4020-9216-9
2. ↑  Cassini at Saturn: Huygens results Archived 2014-06-20 at the Wayback Machine, David Michael Harland, Springer, 2007, ISBN 978-0-387-26129-4